Το μεσημέρι του Σαββάτου 18/7 που επισκεφθήκαμε το κατάλυμα διαπιστώσαμε ότι το κρεβάτι ήταν σπασμένο, το στρώμα δίπλωνε στη μέση και γενικά ήταν αδύνατο να κοιμηθεί κάποιος.
Σε επικοινωνία μου με τη Stella έδειξε να το ακούει με έκπληξη, μιας και εκείνη τη μέρα είχε πάει καθαρίστρια και θα έπρεπε να το είχε δει. Ωστόσο μου εδώσε τηλεφωνικά πολύ συγκεκριμένες οδηγίες για το πως θα μπορούσα να στερεώσω τα μεσαία πόδια του κρεβατιού, γεγονός που με κάνει να πιστεύω ότι δεν αντιμετώπιζε για πρώτη φορά το συγκεκριμένο πρόβλημα. Τέλος πάντων, επειδή ήταν Σάββατο κ η Stella ήταν εκτός Θεσσαλονίκης μου είπε ότι δεν ήταν εφικτό να κάνει επισκευή πριν τη Δευτέρα 20/7. Προς τιμήν της μου πρότεινε άλλο κατάλυμα που διαχειρίζεται, το οποίο όμως δεν μας εξυπηρετούσε.
Τέλος ενημέρωσα πως αποχωρούμε και η κράτηση πρέπει να ακυρωθεί από μέρους της, αφού η υπαιτιότητα δεν ήταν δική μας. Της έστειλα και φωτογραφικό υλικό από το σπασμένο κρεβάτι. Τηλεφωνικά με παρακάλεσε να ζητήσω εγώ ακύρωση, προκειμένου να μην έχει κυρώσεις από την πλατφόρμα κι εκείνη θα μου επέστρεφε το ποσό της αμοιβής της. Συναινεσα (κακώς) να κάνω εγώ την ακύρωση για να μην της δημιουργήσω πρόβλημα με επόμενες κρατήσεις και δυστυχώς δεν μπορώ να εισπραξω την προμήθεια της πλατφόρμας.
Το δωμάτιο πρέπει να πω ότι ήταν πεντακάθαρο. Ωστόσο η εμπειρία μας ήταν πολυ δυσάρεστη κι έπρεπε την πρώτη μέρα των διακοπών μας μετά από ταξίδι 5 ωρών ξαναψάχνουμε για δωμάτιο. Ελπίζω να μην επαναληφθεί.